laion/Wikipedia-Exotic huggingface dataset:
מנעמים

מנעמים הוא מפעל ישראלי למאפים מתוקים, בעיקר אפיפיות. המפעל הוקם בשנת 1950 במושבה הגרמנית בחיפה (כיום שדרות בן-גוריון 18) על ידי רוזה ויצחק וולפיילר ושתי בנותיהם. הם היו ילידי קרקוב, שניצלו מהשואה על ידי חסיד אומות העולם אוסקר שינדלר. לפני מלחמת העולם השנייה היה יצחק סוכן של מפעלי סושארד (אנ') בפולין (כיום חלק מחברת קרמבר (אנ')), ורוזה הייתה עקרת בית. בתקופה בה שהו בגטו קרקוב עזרה רוזה לכלכלת הבית על ידי אפיית עוגות ועוגיות. כאשר עלו לישראל היו שניהם בגיל מבוגר יחסית וחיפשו מקור פרנסה. בעלייתם הביאו איתם בני הזוג מקלה בעל תבניות לאפיית אפיפיות ולכן החליטו לנסות לייצר בביתם ופלים מצופים ולמכור אותם בקמעונאות. רוזה, יחד עם בנותיה, אפתה את דפי הוופלים, חתכה לגודל הרצוי וטבלה אותם בקלחת תחליף שוקולד מבעבעת. לאחר צינון היו עוטפים את הוופלים ברדיד אלומיניום ויצחק היה עובר בין חנויות המכולת והקיוסקים בעיר התחתית ומוכר את התוצרת. למזלה של המשפחה, היו אלו ימי הצנע והשוק היה צמא למיני מתיקה, כך הצליח יצחק למכור את הוופלים שייצרה המשפחה. כאשר עלה הביקוש, רכש יצחק זוג אופניים אשר איפשרו לו להגדיל את טווח המכירות, ואחר כך פרד ועגלה דו-גלגלית. הייצור הועבר לצריף קטן שנשכר לשם כך והעסק החל להעסיק גם עובדים שלא מקרב בני המשפחה. על הוופלים הוטבע אז השם המסחרי "וופל חיפה". אחרי זמן מה, הצטרף לעסק החתן, יצחק בירנהק, ונרכשה מכונית מסחרית להובלת התוצרת ברחבי ישראל. עם העלייה בביקוש והגדלת מגוון המוצרים (למשל, גביעי גלידה), הועבר ב-1966 המפעל למפרץ חיפה, נרכש ציוד תעשייתי ונקבע השם "מנעמים" כשם החברה. בשנים שחלפו הצטרפו למפעל המשפחתי ילדיו של יצחק, רמי בירנהק וליאורה בירנהק-מרכוס יחד עם בעלה. המפעל גם מייצא מוצרים אל מחוץ לישראל, בעיקר לארצות הברית, שם נהנה המפעל מהשוק החרדי הדורש הכשר מהודר. בפברואר 2021 נחתמה עסקת רכישה של המפעל על ידי קרן ההשקעות "גרין לנטרן", בהיקף המוערך בלפחות 10 מיליון שקלים. לעסקה נדרש אישור של רשות התחרות, שכן "גרין לנטרן" רכשה בעבר את חברת גילרו המייצרת מוצרים דומים, והעסקה תביא למיזוגן של שתי החברות. ביוני 2021 הממונה על התחרות לא אישרה את העסקה, ובעקבות כך החברות משכו את בקשת המיזוג והרכישה לא יצאה אל הפועל. מפעלים מספרים על עצמם, דבר, 3 בפברואר 1966 ליאת רון, ‏פורטפוליו/ ליאורה בירנהק-מרכוס, באתר גלובס, 4 בדצמבר 2008 נווית זומר, מפעל הוופלים "מנעמים" נמכר לאחר 70 שנות פעילות בכ-10 מיליון שקל, באתר כלכליסט, 28 בפברואר 2021 נווית זומר, מיזוג הוופלים בוטל: הממונה על התחרות לא אישרה את עסקת מנעמים-גילרו, באתר ynet, 8 ביוני 2021
לבנטל

לבנטל (מגרמנית: Löwenthal או Loewenthal; וריאנטים: Lowenthal, ‏Löwental וכן Löwendal, "לבנדל") הוא שם משפחה יהודי, גרמני ושוודי, שמילולית פירושו "עמק אריות". במקרה של יהדות אשכנז, היווה השם לעיתים וריאציה על השם לוי או על שמות פרטיים שפירושם "אריה". האם התכוונתם ל... אלי לוונטל – כדורגלן עבר בהפועל חיפה אלן לוינטל – פוליטיקאי יהודי אמריקאי חבר המפלגה הדמוקרטית ג'רום לבנטל – פסנתרן יהודי-אמריקאי טלי לוונטל – מלכת היופי של ישראל ב-1996 יוהאן לבנטל – שחמטאי יהודי-אנגלי יעל לבנטל – שחקנית, בדרנית וקומיקאית ישראלית סיירוס לוונטל (אנ') – ביולוג מולקולרי אמריקאי פרדוקס לוינתל – מונח בתחום של דינמיקת קיפול חלבונים רון לוינטל – פוליטיקאי ישראלי, שדר רדיו וטלוויזיה בעברו lowenthal Name Meaning and History, ancestry.com
פיב"א אסיה

פיב"א אסיה (באנגלית: FIBA Asia) היא התאחדות כדורסל אזורית של פיב"א שאליה שייכות כל 44 פדרציות פיב"א באסיה. נכון לשנת 2008 איראן היא אלופת אזור זה. להלן דירוג הנבחרות בפיב"א אסיה לפי הדירוג העולמי של פיב"א: אתר האינטרנט הרשמי של פיב"א אסיה דירוג נבחרות הגברים באסיה באתר פיב"א דירוג נבחרות הנשים באסיה באתר פיב"א ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.
ין יאנג יו

ין יאנג יו (באנגלית: Yin-Yang-Yo!) היא סדרת טלוויזיה מונפשת אמריקאית ששודרה בג'טיקס מספטמבר 2006 ועד אפריל 2009. הסדרה שודרה גם בדיבוב לעברית בערוץ ג'טיקס ישראל החל משנת 2007. עלילת הסדרה מתמקדת בשני ארנבים תאומים בשם "ין" ו"יאנג" המתאמנים ב"וו-פו" אצל פנדה זקן וזועף. וו-פו הוא סוג מיוחד של אמנות לחימה שמשלבת עוצמה עם קסם. השניים חייבים לעבוד ביחד כדי להציל את העולם מכוחות רשע. ליאת הר לב - ין אסף אבידן - יאנג, בפרקים 1 עד 20. דניאל זילברשטיין - יאנג, מפרק 21 והלאה. גלעד קלטר - יו, הפנדה הזועף. "ין יאנג יו", במסד הנתונים הקולנועיים IMDb (באנגלית) "ין יאנג יו", באתר Metacritic (באנגלית) "ין יאנג יו", במסד הנתונים הקולנועיים KinoPoisk (ברוסית) ין יאנג יו, במיזם "אישים" לתיעוד היצירה הישראלית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
The Gentleman's Magazine

The Gentleman's Magazine ("המגזין של הג'נטלמן") היה כתב עת שהעורך והעיתונאי אדוארד קייב הוציא לאור לראשונה בלונדון בינואר 1731. הוא היה כתב העת המודפס הראשון בשפה האנגלית שהופץ בתפוצה ארצית ולא מקומית, וכפי הנראה היה הראשון מסוגו בעולם המערבי. הכותרת המקורית הראשונה הייתה "המגזין של הג'נטלמן, או מקור המידע החודשי של הסוחר". החידוש של קייב היה ביצירת תמצית חודשית של חדשות ופרשנות על כל נושא שיש לציבור המשכיל עניין בו, ממחירי סחורות הגלם ועד לשירה בלטינית. רוב החומר בכתב העת היה מקורי ונכתב על ידי קבוצה של תורמים קבועים, אבל כלל גם ציטוטים נרחבים וסיכומים מכתבי עת וספרים אחרים. קייב, שערך את כתב העת תחת שם העט "סילבנוס אורבן" (Sylvanus Urban), היה הראשון להשתמש במונח "מגזין" (במקור מערבית דרך הצרפתית "מחסן") עבור כתב עת. בשער הופיע תמיד האיור (שעודכן עם השנים) של בית "שער סנט ג'ון" (St John's Gate, שריד למנזר) בקלרקנוול שברובע איזלינגטון שבלונדון. מבנה זה, שהיה ביתו של קייב, שימש בפועל כמשרדים של כתב העת. קודם לייסוד The Gentleman's Magazine היו כתבי עת שהתמחו בתחומים מסוימים, אבל לא היו פרסומים מרובי תחומים כמוהו (אם כי היו קודם לכך ניסיונות כדוגמת "The Gentleman's Journal", שנערך על ידי פטר אנתוני מוטיו (Peter Anthony Motteux) ויצא לאור בשנים 1694-1692). מקום העבודה הקבוע הראשון של סמואל ג'ונסון כסופר היה ב-The Gentleman's Magazine. בתקופה בה נאסר לדווח על הדיונים בפרלמנט תרם ג'ונסון בקביעות דוחות על הנעשה בפרלמנט בכותרת "דיונים של הסנאט של מגנה ליליפוטיה". המשפטים שהופיעו בדוחות אלו אומנם שיקפו את עמדותיהם של המתדיינים, אבל הנוסח היו כולו פרי עטו של ג'ונסון. קייב שהיה איש עסקים מוכשר, הצליח לפתח רשת הפצה נרחבת עבור The Gentleman's Magazine. כתב העת נקרא בכל רחבי העולם דובר האנגלית. העיתון נסגר בספטמבר 1907. 1735-1731 The Gentleman's Magazine, או מקור המידע החודשי 1833-1736 The Gentleman's Magazine, והכרוניקה ההיסטורית 1855-1834 The Gentleman's Magazine של הסדרות החדשות 1868-1856 הסדרות החדשות: The Gentleman's Magazine וסקירה היסטורית 1907-1869 הסדרות החדשות: The Gentleman's Magazine תצלומים של דפים מה-Gentlemen's Magazine The Gentleman's Magazine, באתר אנציקלופדיה בריטניקה (באנגלית) לילפוט היא מדינה פרי דמיונו של ג'ונתן סוויפט בספרו מסעי גוליבר
פסח קפלן

פסח קפלן (בכתיב יידי: קאפּלאן; 4 בספטמבר 1870 – 1943) היה סופר, מתרגם ועיתונאי עברי ויידי. כתב שירים וסיפורים לילדים ולמבוגרים בעברית וביידיש, ועסק בתרגום. תרגם בביאליסטוק בשנת 1913 את מחזהו של דוד פינסקי "עלובי החיים" לעברית. קפלן תרגם את שיריו של מרק ורשבסקי (בהם השיר הידוע והאהוב "אויפן פריפעטשיק", המוכר בתרגומו של קפלן כ"חדר קטן, צר וחמים"). תרגם את משלי קרילוב ליידיש (ביאליסטוק 1918), וכן תרגם לעברית וליידיש יצירות רבות נוספות מספרות העולם. במלחמת העולם השנייה עמד בראש מחלקת ההשכלה ביודנראט של גטו ביאליסטוק. נספה בגטו בשנת 1943. קפלן ניהל יומן שבו תיאר את קורות הגטו. לאחר מותו נמצא היומן, ופורסם בחלקו בעיתון "ביאליסטאקער שטימע" בניו יורק. ספר הזמירות: שירי מופת לזמרה ממבחר השירה הכללית עם תוספת שירי ישראל ושירי ילדים, ורשה: אחיספר, תרע"ג. הצעד הראשון: ספור אמיתי, ורשה תרנ"ט. דבורה: אגדה, פיוטרקוב תרנ"ט. אח ואחות: ספור לילדים, ורשה תרנ"ז. כפרת פשע: ספור הסתורי מן המאה הארבע עשרה, ורשה 1893. ביבלישע געזאנגען, ביאליסטוק תרצ"ט. שער גערטנער, ביאליסטוק 1921. יאםאנישע מעשהלאך, ביאליסטוק 1921. ליעדער-בוך : א זאמלונג פון געזאנגען פאר כאר און סאלא, ורשה 1914. פסח קפלן, דף שער בספרייה הלאומית פסח קפלן, בלקסיקון הספרות העברית החדשה כתבי פסח קפלן בפרויקט בן-יהודה רשימת הפרסומים של פסח קפלן, בקטלוג הספרייה הלאומית פסח קפלן באתר WorldCat Heidi M. Szpek, '“What a thunderous voice!”: Remembering Pesach Kaplan, The Jewish Magazine, August 2011 Moshe Cynowicz, Pesach Kaplan (תרגם: Jerrold Landau), מתוך: זלדה אדלשטיין, בדרכי אבות, ירושלים: [חמו"ל], תש"ל (תולדות אבי המחברת ר’ עזריאל קושלבסקי והעיירה סטאוויסק) מפרי עטו: קטעים מיומן הגטו של פסח קפלן, בתוך: י. שמולעוויטש (רעדאקטאר), דער ביאליסטאקער יזכור בוך, ניו יורק:: ביאליסטאקער צענטער, תשמ"ב 1982, עמ' 71–74, בתרגום לאנגלית, באתר של עדה הולצמן הוצאת אחיספר: ספר הזמירות, הצפירה, פרסומת, 30 בינואר 1913. ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
Wilderness

"Wilderness" הוא אלבום הסולו השני של הזמר הבריטי ברט אנדרסון משנת 2008. אלבומו השני של אנדרסון, מהווה המשך לרוח אלבום הבכורה שהוציא שנה קודם לכן. האלבום מתאפיין, בהגשה צנועה ומינימלית המתבססת בעיקר על פסנתר וכלי מיתר, ובהפקה רזה אף יותר מההפקה שאפיינה את האלבום הקודם. כל שירי האלבום ניכתבו על ידי אנרסון למעט השירים Clowns ו-Back to You בהם השתתף גם שותפו של אנדרסון בהפקת האלבום פרד בל. האלבום כולו הוקלט ובושל תוך שישה ימים במהלך חודש מאי של אותה שנה, ויצא חודשיים לאחר מכן. את עטיפת האלבום צילם אלן ג'נקינס, ולעיצוב העטיפה אחראי אנדרסון. A Different Place The Empress Clowns Chinese Whispers Blessed Funeral Mantra Back to You (דואט עם עמנואל סנייה) Knife Edge P. Marius Symmetry ברט אנדרסון: שירה, קולות, פסנתר, גיטרות, קלידים, כלי הקשה, עיבוד לכלי מיתר. אימי לאנגלי: צ'לו. עמנואל סנייה: שירה (בשיר Back to You). פרד בל: עיבוד לכלי מיתר. אתר האינטרנט הרשמי של Wilderness מידע על האלבום Wilderness באתר MusicBrainz מידע על האלבום Wilderness באתר AllMusic האלבום Wilderness באתר Discogs האלבום Wilderness באתר ספוטיפיי
פיב"א אמריקה

פיב"א אמריקה (באנגלית: FIBA Americas) היא התאחדות כדורסל על-אזורית של פיב"א, שאליה שייכות כל 44 פדרציות פיב"א אשר ממוקמות באמריקה הצפונית, אמריקה המרכזית ואמריקה הדרומית. המשרד הראשי של פיב"א אמריקה ממוקם בסן חואן, פוארטו ריקו. אליפות פיב"א אמריקה אליפות פיב"א אמריקה לנשים אליפות פיב"א אמריקה לגברים מתחת לגיל 20 (לא נערכת יותר) אליפות פיב"א אמריקה לנשים מתחת לגיל 20 (לא נערכת יותר) אליפות פיב"א אמריקה עד גיל 18. אליפות פיב"א אמריקה עד גיל 18, נשים. אליפות פיב"א אמריקה עד גיל 16. אליפות פיב"א אמריקה עד גיל 16, נשים. ליגת פיב"א אמריקה. להלן דירוג הנבחרות בפיב"א אמריקה לפי הדירוג העולמי של פיב"א: אתר האינטרנט הרשמי של פיב"א אמריקה נבחרת האקרובטים של פיב"א אמריקה דירוג נבחרות הגברים באמריקה באתר פיב"א דירוג נבחרות הנשים באמריקה באתר פיב"א ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.
פיב"א אפריקה

פיב"א אפריקה (באנגלית: FIBA Africa) היא התאחדות כדורסל אזורית של פיב"א שאליה שייכות כל 53 פדרציות פיב"א באפריקה. ההתאחדות הוקמה בשנת 1961. פיב"א אפריקה מתחזקת משרדים באביג'אן ובקהיר. אליפות פיב"א אפריקה. אליפות פיב"א אפריקה לנשים. אליפות פיב"א אפריקה עד גיל 20 (לא נערכת יותר). אליפות פיב"א אפריקה עד גיל 20 לנשים (לא נערכת יותר). אליפות פיב"א אפריקה עד גיל 18. אליפות פיב"א אפריקה עד גיל 18 לנשים. אליפות פיב"א אפריקה עד גיל 16. אליפות פיב"א אפריקה עד גיל 16 לנשים. להלן דירוג הנבחרות בפיב"א אפריקה לפי הדירוג העולמי של פיב"א: נבחרות ללא נקודות אינן מוצגות. אתר האינטרנט הרשמי של פיב"א אפריקה אתר כדורסל אפריקה דירוג נבחרות הגברים באפריקה באתר פיב"א דירוג נבחרות הנשים באפריקה באתר פיב"א
פיב"א אוקיאניה

פיב"א אוקיאניה (באנגלית: FIBA Oceania) היא התאחדות כדורסל אזורית של פיב"א, ההתאחדות נוסדה בשנת 1969, במטרה לאחד ולייצג את כל 21 פדרציות פיב"א אשר ממוקמות באוקיאניה והמטה הראשי ששלה ממוקם בעיר גולד קוסט, אוסטרליה. ההתאחדות מורכבת ממועצת מנהלים אשר מתכנסת פעמיים בשנה, והיא הגוף המבצע אשר מייצג את כל 21 הפדרציות החברות. כמו כן, כל 21 הפדרציות מתכנסות פעם בשנה בפני האספה הכללית של פיב"א אוקיאניה. ייחודה של התאחדות זו היא הקוטביות הגדולה שלה, כאשר מצד אחד חברות בה אוסטרליה וניו זילנד שהן מדינות גדולות יחסית, אך כמעט כל שאר החברות הן איים קטנים עם מספרים תושבים מועט ביותר. זו הסיבה שבגללה אוסטרליה וניו זילנד נהנות מהגמוניה כמעט מוחלטת באזור זה. אלופת האזור הנוכחית (2014) היא אוסטרליה. להלן דירוג הנבחרות בפיב"א אוקיאניה לפי הדירוג העולמי של פיב"א: אליפות פיב"א אוקיאניה אליפות פיב"א אוקיאניה לנשים טורניר הצעירים של פיב"א אוקיאניה טורניר הצעירות של פיב"א אוקיאניה אליפות פיב"א אוקיאניה לנערים מתחת לגיל 17 אליפות פיב"א אוקיאניה לנערות מתחת לגיל 17 אתר האינטרנט הרשמי של פיב"א אוקיאניה אתר כדורסל אוסטרליה דירוג נבחרות הגברים באוקיאניה באתר פיב"א דירוג נבחרות הנשים באוקיאניה באתר פיב"א
הארי רדנאפ

הנרי ג'יימס "הארי" רדנאפ (באנגלית: Henry James "Harry" Redknapp; נולד ב-2 במרץ 1947) הוא כדורגלן עבר אנגלי ומאמן בהווה. לאחר שפרש ממשחק, אימן רדנאפ את הקבוצות בורנמות', וסטהאם יונייטד, פורטסמות', סאות'המפטון וטוטנהאם הוטספר. בין הישגיו ניתן למנות זכייה בגביע ה-FA בשנת 2008 עם פורטסמות', והעפלה לרבע גמר ליגת האלופות עם טוטנהאם הוטספר בעונת 2011/2012. ב-24 בנובמבר 2012 מונה רדנאפ למאמנה של קבוצת קווינס פארק ריינג'רס האנגלית. עזב את הקבוצה בפברואר 2015 לאחר שנאלץ לעבור ניתוח בברך. במרץ 2016 מונה למאמנה של נבחרת ירדן בכדורגל לשני משחקים. באפריל 2017 מונה למאמנה של ברמינגהאם סיטי. בספטמבר 2017 התפטר מתפקידו. בנו של הארי, ג'יימי רדנאפ, שיחק תחת הדרכתו של אביו בקבוצות בורנמות' ובסאות'המפטון. רדנאפ הוא גם דודו של שחקן צ'לסי ונבחרת אנגליה פרנק לאמפרד. פרס הפוטבול ליג: 1984 גביע האינטרטוטו: 1999 אליפות הצ'מפיונשיפ: 2002/2003 גביע ה-FA:‏ 2007/2008 מאמן העונה בפרמייר ליג: 2009/2010 מאמן החודש בפרמייר ליג (8): נובמבר 1998, אפריל 2004, אוקטובר 2004, מרץ 2005, אפריל 2006, אוגוסט 2009, ספטמבר 2011, נובמבר 2011 מדיה וקבצים בנושא הארי רדנאפ בוויקישיתוף הארי רדנאפ, ברשת החברתית אקס (טוויטר) הארי רדנאפ, באתר Transfermarkt הארי רדנאפ, באתר FootballDatabase.eu פרופיל המאמן, באתר Transfermarkt ערך זה הוא קצרמר בנושא כדורגלנים אנגלים ובנושא מאמני כדורגל. אתם מוזמנים לתרום לוויקיפדיה ולהרחיב אותו.
קרדאחה

קרדאחה (בערבית: قرداحة) היא עיירה בצפון-מערב סוריה, במחוז לטקיה. העיירה נמצאת בקרבת העיר לטקיה, בין ההרים הצופים על קו החוף של סוריה. מרבית אוכלוסיית קרדאחה היא ממוצא עלווי, ונולד בה נשיא סוריה לשעבר, חאפז אל-אסד. מאז עלה אסד לשלטון בסוריה בשנת 1970, ובמהלך תקופת שלטונו, השקיע הממשל הסורי באופן משמעותי בקרדאחה, בלטקיה ובסביבתן. הדבר בא לידי ביטוי בהקמת ארמונות ובתי קיט בקרדאחה השייכים למשפחת הנשיאות הסורית, ואף בבניית מעקף שמקשר את העיירה לכביש החוף המהיר. באופן מסורתי מהווה קרדאחה מרכז משפחתי של משפחת הנשיאות מחוץ לדמשק, והנשיא המכהן בשאר אל-אסד, כמו אביו בעבר, מתארח לפרקים בעיירה בחופשותיו. ב-27 ביוני 2006, עת שהה הנשיא בשאר אל-אסד בארמונו שבקרדאחה, ביצע חיל האוויר הישראלי יעף הפגנתי מעל הארמון תוך יצירת בום על-קולי, זאת בתגובה לחטיפתו של גלעד שליט על ידי ארגון החמאס יומיים לפני כן. במרכז העיירה פסל גדול של הנשיא חאפז אל-אסד, וכן מאוזוליאום ענק ובו קבורים חאפז אל-אסד ובנו באסל אל-אסד. מדי שנה נערכים בקרדאחה שני אירועים רבי משתתפים – האזכרה השנתית לפטירתו של חאפז אל-אסד ב-10 ביוני, והאזכרה השנתית למותו של באסל אל-אסד ב-21 בינואר. בשנת 2001 נכח חבר הכנסת הערבי-ישראלי עזמי בשארה בטקס האזכרה למותו של חאפז אל-אסד, ונשא דברים בשבח "ההתנגדות הערבית" – דברים שעוררו סערה גדולה בישראל. אמיר בוחבוט ואיתמר ענברי, מטוסי קרב מעל ארמונו של אסד, באתר nrg‏, 28 ביוני 2006 שירות "הארץ", בשארה קרא: להגביר ההתנגדות לישראל, באתר הארץ, 4 בנובמבר 2001 ערך זה הוא קצרמר בנושא יישובים בסוריה. אתם מוזמנים לתרום לוויקיפדיה ולהרחיב אותו.
לוקרינוס

לוקרינוס (באנגלית: Locrinus; נפטר בשנת 1081 לפנה"ס לערך) היה מלך אגדי של אנגליה על פי ספרו של ג'פרי ממונמות' "ההיסטוריה של מלכי בריטניה". אין כל ראיות היסטוריות לקיומו של לוקרינוס. ג'פרי מציין כי לוקרינוס היה בנו הבכור של ברוטוס, מצאצאי פליטי מלחמת טרויה ונכדו של איניאס. לוקרינוס ירש חלק ממלכת אביו ושלט בלואגריה (כיום אנגליה). על פי ג'פרי, שלטונו של לוקרינוס נמשך 10 שנים. לאחר מות אחיו אלבאנאקטוס בידי האמבר ההוני יצאו לוקרינוס, ואחיו השני קאמבר לנקום את מותו של אלבאנאקטוס, ולחמו על גדת הנהר האמבר (הנקרא על שמו של המפסיד בקרב). בעקבות הקרב נשא לוקרינוס לאישה את בתו של מלך הגרמנים, אסטרילדיס, אשר ההונים החזיקו בשבי, ולוקרינוס שחרר. נישואים אלה היו בניגוד לדעתו של קורינאוס, בן בריתו של ברוטוס (אביו של לוקרינוס) ומלך קורנוול, אשר שאף שלוקרינוס ישא לאישה את בתו, המלכה גוונדולן. לוקרינוס נכנע, ביטל את נישואיו לאסטרילדיס (אולם המשיך לאהוב אותה והחזיק אותה כלואה במערה בטרינוואנטום (כיום בלונדון) במשך שבע שנים). ללוקרינוס ולאסטרילדיס נולדו בת בשם האברן, וללוקרינוס ולגוונדולן נולד בן בשם מאדאן. לאחר מותו של קורינאוס, עזב לוקרינוס את גוונדלין ושב ונשא את אסטרילדיס כמלכתו. גוונדולן שבה לקורנוול ואספה צבא לתקוף את לוקרינוס. הקרב נערך לעיד הנהר סטור ובו הובס לוקרינוס ונהרג. לאחר תבוסת לוקרינוס הטביעה גוונדולן את אסטרילדיס והאברן. לאחר מותו משלה רעייתו, גוונדולן, באנגליה. מדיה וקבצים בנושא לוקרינוס בוויקישיתוף גניאולוגיה של לוקרינוס(הקישור אינו פעיל) תיארוך מלכי בריטניה האגדיים
אוקטובר (פירושונים)

האם התכוונתם ל... אוקטובר – החודש העשירי בלוח השנה הגרגוריאני אוקטובר (כתב עת) – כתב עת ספרותי בברית המועצות אוקטובר (כתב עת מצרי) – שבועון מצרי אירועים היסטוריים: מנשר אוקטובר – קובץ זכויות שניתן על ידי הצאר הרוסי ניקולאי השני בשנת 1905 מהפכת אוקטובר – המהפכה הבולשביקית ברוסיה בשנת 1917 מהפכת אוקטובר בפורטוגל – הפיכה שהתרחשה בפורטוגל ב-5 באוקטובר 1910 מאורעות אוקטובר 1933 – מאורעות אלימים שהתרחשו בארץ ישראל עם תחילתה של העלייה החמישית "מלחמת אוקטובר" – אחד מכינוייה של מלחמת יום הכיפורים אוקטובר הדמים – גל מאסרים ורציחות פוליטיות שהתרחש באתיופיה בשנת 1976 אירועי אוקטובר 2000 – גל של מאורעות והפגנות אלימות שפרץ בתחילת אוקטובר 2000 על ידי ערביי ישראל כרונולוגיה של אירועי אוקטובר 2000 – תיעוד כרונולוגי של האירועים קולנוע: אוקטובר (סרט) – סרט קולנוע רוסי שמי אוקטובר – סרט קולנוע אמריקאי המרדף אחר אוקטובר האדום – סרט קולנוע בכיכובו של שון קונרי
קולוניה

קוֹלוֹנְיָה (בעברית: מוֹשָׁבָה) היא חבל ארץ הנמצא תחת שליטת ישות מדינית המרוחקת ממנו גאוגרפית. במשמעותה המודרנית, קולוניה מתאפיינת על פי רוב בשליטת מדינה זרה על חבל הארץ כתוצאה מכיבוש, המלווה ביישוב מתיישבים מארץ האם תוך קיפוח זכויותיהם של ילידיו המקוריים. המונח קולוניה קשור קשר הדוק למונחים קולוניאליזם ואימפריאליזם. מקור המונח קולוניה בלטינית ומשמעותו המקורית היא "שטח אדמה שיועד לעיבוד חקלאי". היות שבעת העתיקה נהגו לא אחת להשיג שטחים אלה באמצעות כיבוש ובהמשך ליישב בהם חקלאים, קיבל המונח את משמעותו המוכרת כיום. העיר הגרמנית קלן נוסדה על ידי הרומאים, שכינו אותה Colonia (וזה גם שמה של העיר בספרדית, באיטלקית, בפורטוגזית ובקטלאנית). בארץ ישראל הייתה מושבה של חיילים רומאים בשם קולוניה, שמיקומה בהרי ירושלים בין מוצא למבשרת ציון. השם קולוניה השתמר בשמו של כפר ערבי בשם קאלוניה (Qalunya) שניטש באפריל 1948. ב"עידן האימפריאליזם" (אנ'), שהחל בהקמת האימפריה הספרדית באמריקה במאה ה-15 והסתיים בפירוק האימפריה הבריטית במאה ה-20, נהגו מדינות אירופה, ארצות הברית ואחרות לתפוס שליטה פוליטית בחלק ניכר מהטריטוריות בעולם. המילה "קולוניה" קיבלה את משמעותה כמושג המאפיין טריטוריה מחוץ לגבולות המדינה אך בשליטתה, שבה מרבית האוכלוסייה היא "ילידים". מרבית העולם שמחוץ לאירופה היה בשלב כלשהו קולוניה של מדינה אירופית זו או אחרת. כך גם חלק ממדינות ארצות הברית, בעיקר אלה שבחוף המזרחי, שהחלו את דרכן כקולוניות בריטיות. מרבית מדינות אמריקה הלטינית היו קולוניות ספרדיות. אוסטרליה הייתה קולוניה בריטית, וכך גם חלקים ניכרים מאסיה ומאפריקה. צרפת אחזה בקולוניות בצפון אפריקה ובמערב אפריקה. גם פורטוגל, הולנד, בלגיה ומדינות אירופיות נוספות החזיקו קולוניות מעבר לים, וגם ארצות הברית, לאחר קבלת עצמאותה, הייתה לבעלת קולוניות משלה. הקולוניות שימשו את מדינות האם לצרכים צבאיים וכלכליים. הן יושבו לרוב במתיישבים מארץ האם, תהליך המכונה קולוניאליזם התיישבותי. מתיישבים אלה עברו לקולוניות מרצונם, או הוגלו אליהן כצעד של ענישה. אוסטרליה, למשל, החלה את דרכה כ"מושבת עונשין" לעבריינים בריטים. במקביל, ראו בהן השליטים הזרים שטחי השפעה להפצת תרבותם, דתם ושפתם. הקולוניות נבדלו זו מזו במידת האוטונומיה שקיבלו לניהול ענייניהן האדמיניסטרטיביים. תהליך ה"דה-קולוניזציה", או הענקת ריבונות ועצמאות לקולוניות, החל עם מלחמת העצמאות של ארצות הברית לקראת סוף המאה ה-18, והסתיים לקראת סוף המאה ה-20. הדרישה לעצמאות באה בין אם מצד הילידים המקוריים, ובין אם מצד המתיישבים ה"חדשים". עצמאותה של זימבבואה (לשעבר קולוניית רודזיה) בשנת 1980 סימלה את סוף הקולוניאליזם. מספר מועט של קולוניות לשעבר העדיפו, משיקוליהן שלהן, להישאר במעמד "מדינת חסות" של מדינת האם ללא עצמאות מלאה, אך עם זכויות פוליטיות מלאות לתושביהן. גם מרבית הקולוניות שקיבלו עצמאות מלאה, עדיין שומרות במידה כלשהי על זיקה תרבותית (כגון שפה), כלכלית ופוליטית לארץ האם. שטח חסות קולוניאליזם פוסטקולוניאליזם המירוץ לאפריקה דומיניון מושבות, דף שער בספרייה הלאומית יש להבדיל בינה לבין "מושבה" ו"מושב" במשמעותן כצורת התיישבות ישראלית
Brett Anderson (אלבום)

Brett Anderson הוא אלבום הסולו הבכורה של הזמר הבריטי ברט אנדרסון משנת 2007. האלבום שיצא לאחר התפרקות להקתו של אנדרסון סווייד, זכה לתשבחות מצד מבקרי המוזיקה, אך לא זכה להצלחה בתחום המכירות ומצעדי הלהיטים כפי שזכו האלבומים הקודמים בהם נטל אנדרסון חלק כחבר להקה. על האלבום עבד אנדרסון, בעת חברותו בלהקת The Tears, והאלבום תוכנן לצאת קודם לאלבומה השני של הלהקה - שלבסוף לא יצא והלהקה חדלה לפעול. מה שמייחד את האלבום, ובכך מקנה לו את איכויותיו של אלבום בכורה, הוא בכך שאנדרסון נשמע בו אחרת לגמרי מצורת הגשת השירים בהם היה רגיל עד כה. אנדרסון כפי שמוצג על עטיפת האלבום ומיוצג באלבום עצמו שקט, אמיתי ובוגר יותר מאשר אי פעם. הכלים המלווים את אנדרסון לאורך כל האלבום אקוסטיים, ומלווים לעיתים בעיבודים תזמורתיים עדינים. השיר Love Is Dead יצא כסינגל, הוגיע למקום ה-42 במצעד הסינגלים הבריטי. בשיר "Colour of the Night", מזכיר אנדרסון את העיר תל אביב כמושא חלומותיה של אהובתו: "My love she dreams of Tel Aviv", ובכך רמז על חיבתו לעיר בה הוא מרבה לבקר ולהופיע. Love Is Dead One Lazy Morning Dust and Rain Intimacy To the Winter Scorpio Rising The Infinite Kiss Colour of the Night The More We Possess the Less We Own of Ourselves Ebony Song for My Father ברט אנדרסון - שירה, קולות, גיטרות, קלידים, כלי הקשה. פרד בול - קלידים, תכנות, מפיק, עיבוד תזמורתי. ג'ים האנט - חליל. כריסטופר סונה - תופים. מידע על האלבום Brett Anderson באתר MusicBrainz מידע על האלבום Brett Anderson באתר AllMusic האלבום Brett Anderson באתר Discogs האלבום Brett Anderson באתר ספוטיפיי
The Tears

המונח "Tears" מפנה לכאן. לערך העוסק בלהקת הפופ הבריטית שכוכבה דרך בשנות ה-80, ראו Tears for Fears. The Tears (בעברית: הדמעות) הייתה להקת רוק בריטית שנוסדה על ידי שני חברי להקת סווייד הסולן ברט אנדרסון והגיטריסט ברנרד בטלר, ופעלה בין השנים 2004–2006. האיחוד בין שני המוסקאים שהובילו את להקת סווייד, היה מפתיע מאחר שהשניים הסתכסכו קשות שנים ספורות קודם לכן, דבר שהיווה את הסיבה המרכזית לדעיכת הלהקה ופירוקה בסופו של הדבר. שמה של הלהקה לקוח משורת סיום מפואמה מאת המשורר פיליפ לארקין "Femmes Damnées": "The only sound heard is the sound of tears". באפריל 2005 יצא הסינגל הראשון של הלהקה, "Refugees", שזכה להגיע לראשי המצעדים בבריטניה. ביוני של אותה השנה יצא אלבום הבכורה היחיד של הלהקה Here Come the Tears (שהגיע למקום ה-15 במצעדי המכירות בבריטניה), ועמו יצא גם הסינגל השני והאחרון ללהקה "Lovers", שהפך אף הוא ללהיט. חודש לאחר יציאת אלבומה של הלהקה, הכריז אנדרסון, כי במקביל למסע ההופעות של הלהקה וקודם לאלבומה השני - יצא אלבום הסולו הראשון שלו. הלהקה המשיכה במסע ההופעות והכריזה על מסע הופעות נוסף באירופה. לאכזבת המעריצים, בוטל מסע ההופעות של הלהקה, ולמעשה היא חדלה לפעול. מדיה וקבצים בנושא The Tears בוויקישיתוף אתר האינטרנט הרשמי של The Tears The Tears, באתר AllMusic (באנגלית) The Tears, באתר MusicBrainz (באנגלית) The Tears, באתר Discogs (באנגלית) The Tears, באתר Songkick (באנגלית)